《郭祐之太尉试新龙团索诗》
宋代·释德洪

政和官焙雨前贡，苍璧密云盘小凤。京华谁致建溪春，睿思分小君恩重。

绿杨院落春昼永，碧砌飞花深一寸。门下宾朋还毕集，碾声惊破南窗梦。

高情爱客手自试，春雾脚萦雪花涌。聚观诗胆已开张，欲啜睡魔先震恐。

我有僧中富贵缘，此会风流真法供。定花磁盂何足道，分尝但欠纤纤捧。

七杯清风生两腋，月胁澄魂谁与共。戏将妙语敌甘寒，诗成一吊卢仝冢。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，小名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。